142 OBSERVATIONES ZOOLOGICAE. 
ad os femoris vervecini reliquas , cum appetitu arrodere. Neque id fame coacta 
fecit. Lac quoque potavit. Avide etiam carnes projectas numidae mortuae vo- 
ravit. Non id ergo , uti Buffonius dixerat, gallinaceo generi singulare. 
Lubenter testis ovorum ludere, etiam aliquid de illis manducare videbatur. 
Canicula solebat cum ista ludere, illamque joculariter prósequi. 'Tum anas 
humi decumbere , etiam in dorsum se conjicere, et velli leniterque morderi 
se pati. 
Semina projecta tritici speltae non tetigit , sed projectae carni avide inhia- 
vit. Carnes adeo amabat ut saepe quae laro naevio objicerentur, praeoccu- 
paret ; etiam cor vitulinum crudum quod felis furata erat, in ejus societate 
amice cum illa absumserit. Sed pastam ex farina aut furfuribus , aut radices 
solani esculenti simpliciter coctas recusavit, cum butyro autem arte culinaria 
paulo lautius praeparatas et olera ex mensa relicta voravit. Vidi os pedis vitulini 
crudi , ad articulationem, uti ligamenta et aliquid adipis glandulaeque syno- 
vialis avidius quam faciunt gallinae arroderet et prehensum verberaret, ut 
aliquid inde avelleret. Vitulinum illud os crudum, quod mollioribus rodendo 
absumendis partibus abundabat, ipsa canicula mea detrectaverat. Sed limaces, 
helicesque, licet diffracta testa, lumbricos et ascarides lumbricares nunquam 
tetigit. 
Acceperam Ao. 1780. 15. Mart. et die 18. Maj. ovum peperit, et quolibet 
trium sequentium dierum adhuc unum. Ovum magnitudine et forma gallinacei, 
cinerascens aut flavicans. Sapore bono, paulo pinguiore quam gallinacei. 
Peperit successive ova septemdecim, quolibet fere die unum. Tum post 
intercapedinem quatuordecim fere dierum iterum incepit totidem fere parere, 
et initio Julii, licet tempestas esset frigidiuscula et pluvia, plumas sibi co- 
piosissime evulsit, et circum se quasi nidum disposuit, ita tamen ut simul 
voce dolorem quasi aliquem exprimeret , et videretur alio instinctu , incubandi 
nempe, victa illud facere. Uti inviti quidam certis cogitationibus indulgent, 
aut non naturalia deglutiunt, aut digitos rodunt, aut uti simiae caudas rodunt, 
aut hydrophobi mordent, aut sciurus in crotali fauces se conjicit. (Omnes ego, 
quas incubare vidi, et plurium observandarum occasio mihi fuit, nidum ex 
plumis copiosissime sibi sponte evulsis , quavis tempestate, paraverunt , ante- 
quam ova parere inciperent, loco quidem ad lubitum electo. £4.) 
Fine Julii denuo coepit parere. 
(Ao. 1791. initio Februarii omnes prorsus rectrices amisit. Die 2r. ejusdem 
mensis novae erant longitudine bipollicari , sanguineo-pellucidae , apicis peni- 
